《宿少林寺访雪居上人因订曹溪之游》
明代·邓云霄

万山深处听流泉，古寺逢僧结净缘。折苇已从江北渡，浮杯欲问岭南禅。

松花糁玉传香饭，蕙帐留云伴独眠。夜静悠悠绝尘想，梦随新月到西天。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。